open-index/open-wikipedia-markdown huggingface dataset:
FK Sevojno

**Sevoino FK** – buvęs Serbijos futbolo klubas iš Sevoino. 

## Istorija

Įkurtas 1950 m. Klubas pateko į 2008–2009 m. Serbijos taurės finalą, kuriame rezultatu 0-3 pralaimėjo FK Partizan, tačiau finalininkai pateko į Europos lygos turnyrą.

UEFA Europos lygos 2009–2010 m. antrojo etapo rungtynėse varžovais tapo FBK Kaunas. 2009 m. liepos 16 d. rungtynės Belgrade baigėsi lygiosiomis 0:0. Tai buvo pirmosios Sevojno klubo rungtynės Europos turnyruose. Rungtynės buvo žaidžiamos „Partizan“ stadione kelių šimtų žiūrovų akivaizdoje, o teisėju buvo airis Anthony Buttimer. Kauniečiai gynėsi ir puolime nesukūrė nei vienos progos, tuo tarpu serbai kūrė progas, tačiau pasiekti įvarčio nepavyko.

Atsakomosios rungtynės vyko 2009 m. liepos 23 d. Kaune ir baigėsi lygiosiomis 1:1.  „Sevojno“ futbolininkai pateko į trečiąjį Europos lygos kvalifikacijos etapą. Vienintelį įvartį Sevojno ekipai 48-ąją žaidimo minutę pelnė Vladimiras Vujovičius, o 76-ąją minutę tolimu smūgiu rezultatą išlygino Mantas Fridrikas.

Kitame etape „Sevojno“ rungtyniavo prieš „Lille“ (Prancūzija). Abu kartus vienodu rezultatu 2-0 pranašesni buvo varžovai, bendras dviejų rungtynių rezultatas lėmė, kad Lilio klubas pateko į kitą etapą.

Prijungtas prie Sloboda Uzice klubo 2010 m.

## Pasiekimai

## Sezonai

|}

## Išnašos

## Nuorodos
* SOCCERWAY
Sandalas (ežeras)

**Sandalas** () – ežeras Rusijoje, Karelijoje, į šiaurės vakarus nuo Onegos ežero. Telkšo siaurame duburyje. Išsidriekęs šiaurės vakarų-pietryčių kryptimi. Gylis siekia 58 m. Kanalu jungiasi su Onegos ežeru. Nuo 1936 m. patvenktas Kondopogos HE užtvanka ir tapo Paleozioro tvenkinio dalimi. Užšąla lapkričio mėnesį, atitirpsta balandį. Yra salų, krantai raižyti. Netoli pietinio Sandalo kranto įsikūręs Kondopogos miestas.

## Šaltiniai
Suna

**Suna** (arab. سنّة *sunna(h)* – paprotys, tradicija) – senovės arabų bendruomenės elgesio taisyklių ir papročių rinkinys; vėliau – musulmonų (sunitų) šventosios knygos, kuriose yra pasakojimai apie Mahometą (hadisai). Sunitai laiko Suną Korano papildymu, komentaru. Suna susiformavo VII a. pab.–IX a.

## Šaltiniai
* Tarptautinių žodžių žodynas.
Sandalas

**Sandalas** – avalynės tipas, kurį sudaro padas ir juostos, skirtos prilaikyti padą prie pėdos. Tai labai atvira avalynė, paliekanti atidengtą visą pėdą, todėl nešiojama esant šiltam orui. Sandalai gaminami iš pigių, paprastų medžiagų, tokių kaip guma, oda, mediena, tatamis, virvė.

Sandalai yra senas avalynės tipas, naudotas dar senovės tautų ir civilizacijų. Dabar sandalai tebėra viena pagrindinių avalynių karšto klimato srityse.
Sandalas (reikšmės)

**Sandalas** gali reikšti:

* Sandalas – avalynės tipas;
* Sandalas – ežeras Rusijoje;
* Sandalo pilis – buvusi pilis Vakarų Jorkšire, JK.
SC Wiener Neustadt

**Vyner Noištato SC** – Austrijos futbolo klubas iš Vyner Noištato.

## Istorija

2008 m. prisijungė Wiener Neustädter SC klubą, iki tol žaidė Švanenštate.

## Pasiekimai

## Sezonai

|}

## Išnašos

## Nuorodos
*
Rogatica

**Rogatica** – miestas rytinėje Bosnijoje ir Hercegovinoje, 60 km į šiaurės rytus nuo Sarajevo, kelio Goraždė–Sokolacas pusiaukelėje. Dauguma gyventojų – serbai.

## Sportas
* FK Mladost Rogatica (futbolas)
Modriča

**Modriča** – miestas šiaurės Bosnijoje ir Hercegovinoje, greta geležinkelio Sarajevas–Šamacas. Išvystyta naftos pramonė.

## Sportas
* FK Modriča (futbolas)
Matičiai

**Matičiai** – gyvenvietė šiaurės rytų Bosnijoje ir Hercegovinoje, netoli Orašjės. Dauguma gyventojų – kroatai.

## Sportas
* NK Napredak Matići (futbolas)
Merkur Spiel arena

**„Merkur Spiel“ arena** – futbolo stadionas Diuseldorfe (Šiaurės Reinas-Vestfalija, Vokietija). Stadioną naudoja futbolo klubas TSV Fortuna Düsseldorf ir amerikietiškojo futbolo komanda Rhein Fire. Stadionas talpina 51 500 žmonių, turi sulankstomą stogą ir šildomas sėdynes.

## Istorija

Pastatytas 2002–2004 m. Reino stadionui pakeisti. Visi stadiono pavadinimai parinkti pagal rėmėjus – nuo 2004 m. jis vadinosi *LTU arena*, nuo 2009 m. *Esprit arena*, nuo 2018 m. *Merkur Spiel arena*.

2011 m. arenoje vyko Eurovizijos dainų konkursas 2011.

## Nuorodos

* Oficiali svetainė
Sankuru

**Sankuru** () – upė Kongo Demokratinėje Respublikoje; Kasajaus (Kongo baseinas) dešinysis intakas. Prasideda Lundos plynaukštėje. Aukštupyje, iki Volfo krioklio vadinama Lubilandžiu. Teka šiaurės kryptimi, giliai išrėžtu slėniu, sudaro slenksčius ir krioklius. Žemupyje pasuka į vakarus, įteka į Kasajų netoli Bena Bendi.

Laivuojama 580 km nuo žiočių ruože, nuo Pania Mutombo. Yra įrengta hidroelektrinė. Prie Sankuru upės įsikūrę Mbuži Majo ir Lusambo miestai.

## Šaltiniai
Pinėjas (upė)

**Pinėjas** ( arba **Peneus**) – upė Tesalijoje, centrinėje Graikijoje.

Pinėjas prasideda šiaurės Graikijos Pindo kalnuose, teka per Tesalijos lygumą, Tempų slėnį ir įteka į Egėjo jūrą.

Didžiausi pakrančių miestai:
* Larisa
* Trikala
* Kalambaka

Netoli Pinėjo upės yra UNESCO saugomi Meteorų vienuolynai, o vaizdingame Tempų slėnyje – iškirstą uoloje Šv. kankinės Paraskevos koplyčia.

## Nuorodos
* Pinėjo upės baseinas 
* Pinėjo upė
Islandijos prezidentas

**Islandijos prezidentas** () – Islandijos Respublikos valstybės vadovas. Islandijos prezidentas renkamas 4 metų laikotarpiui, pilnamečių Islandijos piliečių. Islandijoje prezidentas nėra vyriausybės vadovas, šiai vadovauja ministras pirmininkas. Nuo Islandijos prezidento institucijos sukūrimo 1944 m. prezidentais buvo 5 žmonės.

Dabartinis prezidentas nuo 1996 m. yra Ólafur Ragnar Grímsson, kuris vadovauja 4 kadenciją (Perrinktas 2000, 2004, 2008).

Prezidento rezidencija yra *Bessastaðir*, Álftanes. Prezidentui, dėl tam tikrų priežasčių negalint vykdyti savo pareigų, šias perima ministras pirmininkas, Altingo pirmininkas ir Aukščiausiojo Teismo prezidentas.

Nuo 1944 m. kai buvo sukurta institucija, kadenciją ėjo 5 prezidentai:

## Nuorodos
* Oficiali svetainė
Pete Sampras

**Pitas Samprasas** (, g. 1971 m. rugpjūčio 12 d.) – Jungtinių Amerikos Valstijų tenisininkas, olimpietis, buvusi pirma pasaulio raketė. Sportininkas yra laimėjęs 14 Didžiojo kirčio turnyrų.

## Didžiojo kirčio turnyrų finalai

#### Vienetai (18)

## Šaltiniai
Lesoto demografija

Šiame straipsnyje pateikiami statistiniai duomenys apie **[[Lesotas|Lesoto]] demografiją**.

**Gyventojų skaičius:** 2 130 819 (2009 m. apskaičiavimai)

**Struktūra pagal amžių:**
* *0-14 m.:* 34.8 %
* *15-64 m.:* 60.2 %
* *65 m. ir daugiau:* 5 % (2009 m. apsk.)
 
**Amžiaus [[mediana]]:**
* *bendra:* 21,4 m.
* *vyrų:* 20,9 m.
* *moterų:* 22 m. (2009 m. apsk.)

**Prieaugis:** 0.116 % (2009 m. apsk.)

**Gimstamumas:** 24,14 gimusiųjų/1000 gyv. (2009 m. apsk.)

**Mirtingumas:** 22,33 mirusiųjų/1000 gyv. (2008 m. apsk.)

**Migracija** (imigravusių į šalį ir emigravusių iš šalies žmonių skirtumas): -0.78 migrantų/1000 gyv. (2009 m. apsk.)

**Kūdikių mirtingumas:** 77,4 mirusiųjų/1000 gyv. (2009 apsk.)

**Vidutinė gyvenimo trukmė:**
* *bendra:* 40,38 m.
* *vyrų:* 41,18 m.
* *moterų:* 39,54 m. (2009 apsk.)

**Vyresnių nei 15 metų žmonių raštingumas:**
* *bendras:* 84,8 %
* *vyrų:* 74,5 %
* *moterų:* 94,5 % (2003 m. apsk.)

## Šaltiniai

* CIA Factbook
Novak Ðoković

**Novakas Džokovičius** (, g. 1987 m. gegužės 22 d.) – Serbijos tenisininkas, 2023 m. „Teniso profesionalų asociacijos“ (ATP) vyrų vienetų reitinge užimantis 1-ąją vietą. Jis yra laikomas vienu geriausių tenisininkų istorijoje. Jį treniruoja buvęs Serbijos tenisininkas Goran Ivanisevic.

Su 23 didžiojo kirčio turnyrų titulų, jis užima 1-ąją vietą tarp daugiausiai jų pelniusių tenisininkų. Iš viso rekordiškai 388 savaites buvo 1-oje ATP reitingo vietoje ir 7 kartus užėmė ATP metų pabaigos 1-ąją vietą. Džokovičius iškovojo dešimt „Australian Open“, septynis „Vimbldono“, tris „US Open“ ir tris „French Open“ titulus. 2016 m. jis tapo aštuntuoju tenisininku istorijoje, iškovojusiu *karjeros didįjį kirtį*, o laimėjęs 2016 m. „French Open“ tapo trečiuoju visų keturių pagrindinių titulų savininku vienu metu ir pirmasis tai padaręs ant skirtingų dangų.

### Didžiojo kirčio turnyrų finalai: 34 (23-11)

## Šaltiniai

## Nuorodos


* Oficialus Novakas Džokovičius tinklalapis
Žiemos rūmai

**Žiemos rūmai** () Sankt Peterburge – nuo 1732 m. iki 1917 m. kovo 2 d. oficiali Rusijos imperatorių rezidencija, turėjusi atspindėti Rusijos imperijos galią. Dabar tai Rusijos baroko architektūros paminklas. Monumentalūs Žiemos rūmai Išsidėstę tarp Rūmų krantinės ir Rūmų aikštės, šalia Petro I pastatytų pirmųjų Žiemos rūmų. Žiemos rūmai ir Rūmų aikštė sudaro dabartinio miesto branduolį ir yra vienas svarbiausių turizmo objektų.

## Istorija
Dabartiniai jau ketvirtieji Žiemos rūmai buvo pastatyti ir beveik nuolat perstatomi tarp XVIII a. ketvirtojo dešimtmečio ir 1837 m., kai stipriai nukentėjo nuo gaisro ir buvo nedelsiant atstatyti.

Projektavo daugybė architektų, iš jų svarbiausias Francesco Bartolomeo Rastrelli. Yra suskaičiuota, kad rūmuose yra 1786 durys, 1945 langai, 1500 kambarių ir 117 laiptų. Pagrindinis fasadas yra 150 m ilgio ir 30 m aukščio. 1837 m. rekonstrukcija eksterjerą paliko nepakeistą, bet didelė dalis interjero buvo perstatyta įvairiais stiliais, todėl rūmai apibūdinami kaip „XIX a. rūmai, įkvėpti rokoko stiliaus“.

1905 m. prie rūmų vyko Kruvinojo sekmadienio žudynės, tačiau tuo metu imperatoriškoji šeima gyveno saugesniuose Aleksandro rūmuose Carskoje Selo ir į Žiemos rūmus grįždavo tik retai, formalių reikalų proga. Nuo 1917 m. liepos iki lapkričio mėn. buvo Laikinosios vyriausybės, vadovaujamos Aleksandro Kerenskio, posėdžių vieta. Tų pačių metų pabaigoje bolševikų šalininkai kareiviai ir jūrininkai užėmė Žiemos rūmus, taip pradėdami bolševikų perversmą. Žiemos rūmų šturmas tapo Rusijos revoliucijos simboliu. 1918 m. dalis, o nuo 1922 m. visas pastatas perduotas Ermitažui.

## Galerija

Vaizdas:RUS-2016-Aerial-SPB-Winter Palace.jpg|Žiemos rūmų ansamblis iš viršaus ir Rūmų aikštė
Vaizdas:Winter Palace Panorama 4.jpg|Žiemos rūmai iš Rūmų krantinės pusės
Vaizdas:Late summer night on Palace Square, St. Petersburg (21) (36367092554).jpg|Žiemos rūmai naktį
Vaizdas:По рисунку Махаева - Вид Зимнего дворца.jpg|Petro I Žiemos rūmai


## Šaltiniai
Björn Borg

**Bjornas Runė Borgas** (, g. 1956 m. birželio 6 d. Sioderteljėje) – Švedijos tenisininkas, buvusi pirma pasaulio raketė. Penkiskart (iš eilės) Vimbldono turnyro ir šešis kartus Prancūzijos atvirojo čempionato nugalėtojas.

## Grand Slam finalai
;Pergalės (11)

;Antrosios vietos (5)

## Šaltiniai

## Nuorodos
* atptour svetainė
Blackmore's Night

**Blackmore's Night** 1997 m. įkūrė buvęs Deep Purple gitaristas Ritchie Blackmore ir Candice Night, kuri tapo grupės vokaliste ir daugelio dainų tekstų autore. Grupės idėją įkvėpė renesanso laikų muzika.

## Istorija

Britas Ritchie Blackmore ir amerikietė Candice Night susipažino 1989 m., kai R. Blackmore dar grojo Deep Purple. C. Night tuo metu dirbo vietinėje Niujorko roko muzikos stotyje. Pirma jie tapo pora gyvenime, tik vėliau - scenoje.

R. Blackmore išėjo iš Deep Purple 1993 m., vėliau, 1995 m. su grupe Rainbow (kurios įkūrėjas irgi pats R. Blackmore) įrašė albumą "Stranger in Us All". Prie albumo įrašų prisidėjo ir C. Night kaip vokalistė bei kai kurių dainų autorė. Tada Blackmore'ui ir kilo idėja įkurti renesanso muzikos projektą ir pateikti jį šiuolaikinei publikai. 1997 m. Blackmore'as oficialiai paskelbė apie naują projektą, kurį pavadino jų pavardžių deriniu - Blackmore's Night.

Debiutinis grupės albumas "Shadow of the Moon" sulaukė didelio susidomėjimo, ypač Europoje. Į vėlesnius albumus, ypač "Fires at Midnight" buvo įtraukta ir elektrinės gitaros skambesio, kas priartino grupės kūryba prie folkroko žanro. Pirmajame albume įrašiusi tik vokalinę partiją, Candice Night ėmė mokytis groti įvairiais renesanso laikų instrumentais. Vėlesniuose albumuose ji ne tik dainuoja, bet ir labai aktyviai prisideda prie instrumentalo.

Grupė dažnai dalyvauja renesanso muzikos festivaliuose bei pavieniuose renginiuose, kurie vyksta tinkamos atmosferos vietose (pvz., turas po Europos pilis). Blackmore's Night pasisekimas įkvėpė ir kitus groti tokio stiliaus muziką. Grupės Renaissance Night ir Morning Star - jų pasekėjai.

2008 m. spalio 5 d. Candice Night ir Ritchie Blackmore susituokė netoli Niujorko esančioje pilyje prie Hudson'o upės. R. Blackmore'ui tai ketvirta santuoka, bet "Tai pirmos vestuvės, kuriose būdamas aš neieškojau ženklo "išėjimas". ", sakė jis.

## Diskografija

**Albumai:**

* *[[Shadow of the Moon]] (1997)*
* *[[Under a Violet Moon]] (1999)*
* *[[Fires at Midnigh]] (2001)*
* *[[Ghost of a Rose]] (2003)*
* *[[The Village Lanterne]] (2006)*
* *[[Winter Carols]] (2006)*
* *[[Secret Voyage]] (2008)*

**DVD įrašai:**

* *[[Castles and Dreams]] (2005)*
* *[[Paris Moon]] (2007)*

## Dabartinė grupės sudėtis

* Ritchie Blackmore - gitaros, mandolina, ryla ir kt. instrumentai
* Candice Night - vokalas, dūdmaišis, tamburinas ir kt. instrumentai
* Bard David of Larchmont - klavišiniai
* Squire Malcolm of Lumley (Malcolm Dick) – būgnai
* Gypsy Rose - smuikas
* Earl Grey of Chamay (Mike Clemente) – mandolina, gitara, bosinė gitara

## Nuorodos
* Oficiali grupės svetainė
Meištų kapinės

**Meištų kapinės** – Šakių rajone, Kudirkos Naumiestyje, P. Mašioto g. esančios civilinės kapinės. Ši miestelio dalis ribojasi su Meištų kaimu. Kapinėse ilsisi šiam kraštui ir visai Lietuvai reikšmingų žmonių palaikai. 

Kapinėse stovi parapijos katalikų koplyčia ir koplyčia–mauzoliejus.

### Įžymūs palaidoti žmonės

* Juozas Bagdonas (1866–1956) – knygnešys.
* Vincas Kudirka. Naumiestyje gyveno 1895–1899 m. Nors ir sunkiai sirgdamas, redagavo „Varpą“, parašė satyrų, eilėraščių. 1898 m. – „Tautišką giesmę“. Mirė 1899 m. lapkričio 16 d. 1902 m. draugų rūpesčiu ant jo kapo iškilo paminklas, vaizduojantis nulaužto ąžuolo kamieną. Jame buvo vardas, pavardė, gyvenimo datos ir „Tautiškos giesmės“ paskutinis ketureilis. 1903 m. Naumiesčio policijos vadas šiuos žodžius įsakė iškapoti. 1990 m. jie atkurti granito plokštėje.

* Petronėlė Orintaitė-Janutienė. Gimė 1905 m. Liepalotuose. Baigusi Keturnaujienos pradžios mokyklą, mokėsi Naujamiestyje. Baigusi Kauno universitetą, mokytojavo. Išleido eilėraščių knygas „Vingių vingiai“ (1930), „Dirvonų dukterims“ (1939), romanus „Paslėpta žaizda“ (1934), „Duobiškės inteligentai“ (1937). 1944 m. pasitraukė į Vakarus, vėliau išvyko į JAV. Ten parašė ir išleido apsakymų, apybraižų, atsiminimų knygų, rašė vaikams ir jaunimui. Mirė 1999 m., o 2000 m. karstas su palaikais pervežtas į Kudirkos Naumiestį. Po metų pastatytas paminklas, kuriame iškalti poetės žodžiai.

* Justinas Zubrickas. Gimė 1868 m. Turčinuose. Peterburgo universitete baigė teisę. Tarnavo bankuose, buvo Lietuvos valstybės kontrolierius. Turčiniškio slapyvardžiu skelbė eilėraščius. Mirė Klaipėdoje 1925 m.

## Nuorodos

* ''Architektūros objektai''. Vinco Kudirkos kapas
Žmona

**Žmona** – moteris, oficialiai ar faktiškai esanti vyro (savo vyro) sutuoktine. Buvimas žmona paprastai reiškia ir dalyvavimą su santuoka susijusiuose svainystės ryšiuose.

Oficiali žmona – moteris, kurios santuoka su vyru oficialiai užregistruota įstaigoje, kuriai suteikta teisė registruoti santuokas. Kai ši įstaiga pasaulietinė, santuoka yra *civilinė santuoka*. Dalyje šalių santuoka gali būti sudaryta bažnyčioje (*bažnytinė santuoka*).

Faktinė žmona (sugyventinė) – moteris, kuri gyvena kartu su vyru, kartu tvarko namų ūkį ir galbūt augina vaikus, tačiau jų santykiai nėra oficialiai užregistruoti.

Šiais laikais įvairiose valstybėse egzistuoja nemažai skirtingų santuokos formų, tad ir žmonos statusas teisiškai būna gana skirtingas. Buvimas žmona (sutuoktine) kelia tam tikras teisines pasekmes (įsipareigojimai vyrui, turimiems ar būsimiems vaikams ir pan.).
Alfa skilimas

**Alfa skilimas** (arba **alfa irimas**) – radioaktyvaus skilimo tipas, kurio metu atomo branduolys išspinduliuoja alfa dalelę (identišką helio branduoliui, susidedančią iš dviejų protonų ir dviejų neutronų). Visos šios dalelės skrieja palyginus gana vienodu maždaug 15000 km/s greičiu, atitinkančiu apie 5 MeV kinetinę energija (5% šviesos greičio vakuume). Dėl sąlyginai didelės masės, +2 krūvio ir sąlyginai mažo greičio, alfa dalelės su didele tikimybe sąveikauja su kitais atomais ir praranda energiją, todėl net ir ore tenuskrieja kelis centimetrus.

Skilimo metu skylančio elemento atominis skaičius sumažėja dviem, o masės skaičius – 4, ir pastarasis virsta kitu cheminiu elementu. Pusėjimo trukmė t½ būna įvairi.
Alfa prigimtį 1928 m. išaiškino Georgijus Gamovas.

## Alfa skilimo pavyzdžiai


{}^2{}^{38}_{92}\hbox{U}\;\to\;{}^2{}^{34}_{90}\hbox{Th}\;+\;\alpha \ , t½ = 4,468 x 109 metų.


{}^2{}^{32}_{90}\hbox{Th}\;\to\;{}^2{}^{28}_{88}\hbox{Ra}\;+\;\alpha \ , t½ = 1,405 x 1010 metų.


{}^2{}^{39}_{94}\hbox{Pu}\;\to\;{}^2{}^{35}_{92}\hbox{U}\;+\;\alpha \ , t½ = 24110 metų.

Čia  \alpha \  yra alfa dalelė ( \;{}^4_2\hbox{He} ).

Didžioji dalis (apie 99 %) Žemėje sukuriamo helio yra požeminių mineralų telkinių, prisotintų urano ir torio, alfa skilimo rezultatas.

## Taip pat skaitykite

* Alfa dalelė
* Beta skilimas
* Jonizuojančioji spinduliuotė

## Šaltiniai
Rusijos Federacijos Federalinės saugumo tarnybos Veiklos aprūpinimo tarnyba

**Rusijos Federacijos FSB Veiklos aprūpinimo tarnyba** (*Служба обеспечения деятельности*) - tarnybos veikla nukreipta į FSB funkcionavimo finansinį ir ūkinį užtikrinimą. Tarnyba atsakinga už finansus, viešuosius pirkimus, techninę pastatų priežiūrą, remontą bei naujų FSB pastatų statybą.

## Vadovai
* Sergejus Vladimirovičius Šišinas (Сергей Владимирович Шишин)
* Michailas Vasiljevičius Šekinas (Михаил Васильевич Шекин).

## Struktūra
* Finansų - ekonomikos valdyba (*Финансово - экономическое управление*) trumpinama FEU.
* Materialinio - techninio aprūpinimo valdyba (*Управление материально - технического обеспечения*) trumpinama УМТО.
* Kapitalinių statybų valdyba (*Управление капитального строительства*) trumpinama УКС.

## Šaltiniai
FSB struktūra
Andy Murray

**Andis Marėjus** (, g. 1987 m. gegužės 15 d. Glazge, Škotijoje) – Britanijos tenisininkas, buvusi pirmoji pasaulio raketė.

## Biografija
Andis gimė Viljamui ir Džiudei Marėjams. Senelis Rojus Erskinas žaidė futbolą, atstovavo Hibernian rezervinei komandai. Tėvai išsiskyrė kai, Endžiui buvo 9 metai, ir jis augo su tėvu.  Andis mokėsi Danbleino pradinėje mokykloje, kurioje 1996 metais žudikas maniakas Tomas Hamiltonas nužudė 17 žmonių ir nusižudė pats.

Vėliau Andis perėjo į Dunbleino vidurinę mokyklą. Kai jam buvo 15 metų, Andį pakvietė Rangers F.C. treniruotis jų jaunimo centre, bet tenisininkas atsisakė, norėdamas susikoncentruoti į teniso karjerą. Andis nusprendė persikelti į Barseloną. Ten jis treniravosi su Emiliju Sančesu, buvusia pirmąja rakete.

Tenisininko brolis Džeimis taip yra profesionalus tenisininkas, žaidžiantis dvejetų varžybose.

Andis Marėjus draugauja su Kim Syrs. 

Tenisinko idealas Andrė Agasis.

## Didžiojo kirčio turnyrų finalai
### Finalininkas

### Nugalėtojas

## Nuorodos

* Oficiali Andy Murray svetainė 
* Andy Murray profilis ATP svetainėje
Kasis

**Kasis** () – miestelis Prancūzijoje, Provanso-Alpių-Žydrojo Kranto regione.

## Geografija
Kasis yra įsikūręs apie 15 kilometrų nuo Marselio, 160 kilometrų nuo Nicos, 100 kilometrų nuo Avinjono. Kesyje vyrauja subtropinis klimatas. Miestelis įsikūręs prie Viduržemio jūros. 

## Galerija

 Vaizdas:Cassis mazieji fiordai3.JPG|Mažieji fiordai
Vaizdas:Mazieji fiordai2.jpg|Mažieji fiordai
Vaizdas:Mazieji fiordai1.JPG|Mažieji fiordai

## Nuorodos
* http://www.ot-cassis.fr/ (angliškai)
* http://www.cassis.fr/ (prancūziškai)
* http://www.wikimapia.org/#lat=43.2457029&lon=5.7527161&z=11&l=2&m=a&v=2 (angliškai)
Luis Ramírez de Lucena

**Luisas Ramiresas de Liusena** (; g. apie 1465 m. – m. apie 1530 m.) – Ispanijos šachmatininkas, vienas pirmųjų šachmatų žaidimo teoretikų.

Jo knyga *Repetición de Amores y Arte de Ajedrez con ci Iuegos de Partido* (išleista Salamankoje 1497-aisiais) yra seniausias išspausdintas leidinys apie šachmatus. Knygoje išnagrinėti itališkoji partija, Filidoro gynyba, rusiškoji partija, rikio debiutas, prancūziškoji gynyba, ispaniškoji partija po 3…Žge7, Larseno debiutas, Van't Krujis debiutas, Karaliaus gambitas, olandiškoji gynyba ir Benko debiutas. Bet, pasak Haroldo Miurėjaus, knygoje yra keletas elementarių klaidų. Kadangi knyga buvo rašyta besiformuojant naujoms šachmatų taisyklėms, maždaug 150 knygoje išnagrinėtų pozicijų yra pagal senąsias šachmatų taisykles, likusios – pagal naująsias. Išliko keletas knygos kopijų.

Jo vardu pavadinta Liusenos pozicija, nors knygoje ji nepaminėta. Pirmą kartą šią poziciją paminėjo Alesandras Salvijas 1634-aisiais.

## Išorinės nuorodos
M.C.Romeo. Lucena - paslaptis po 500 metų
Aleksandras Chalifmanas

**Aleksandras Valerijevičius Chalifmanas** (; g. 1966 m. sausio 18 d. Leningrade,  Rusija) – Rusijos žydų šachmatininkas, didmeistris (1990 m.) ir buvęs FIDE čempionas (1999-2000 m.).

## Biografija
Kai buvo šešerių, tėvas pradėjo mokyti Chalifmaną žaisti šachmatais. Tarptautinis meistras, IM (1986 m.).
Didmeistrio titulas jam buvo suteiktas 1990 metais, kai pademonstravo puikų žaidimą ir nugalėjo turnyre "1990 New York Open", aplenkdamas daugybę stiprių žaidėjų.

Svarbiausias Chalifmano pasiekimas – 1999 metų Las Vegaso FIDE čempionate  iškovotas FIDE pasaulio čempiono titulas. Tiesa, titulą jis prarado po metų (2000-metais). Tuo metu jo reitingas buvo 44 pasaulyje, ir tai nepalankiai įvertino "Klasikinis" (Tuo metu pasaulio čempiono titulas buvo padalintas į FIDE ir paprastą) pasaulio čempionas Garis Kasparovas.
Vėliau Chalifmanas buvo pakviestas į Linareso šachmatų turnyrą ir pasirodė puikiai (tačiau užėmė žemesnę vietą už Kasparovą).

Chalifmanas taip pat laimėjo 1982 metų TSRS jaunimo čempionatą, 1984 metų TSRS čempionatą, 1985 metais Groningene Europos jaunimo šachmatų čempionatą. Taip pat - 1985 ir 1987 metų Maskvos čempionatus, 1990 metų turnyrą Groningene, 1993 metų turnyrą Ter Apelyje, 1994 turnyrą "Chess Open of Eupen", 1995 metų turnyrą Sankt Peterburge, 1996 metų Rusijos čempionatą, 1997 metų šachmatų didmeistrių turnyrą Sankt Peterburge, 1997 metų Arhuso turnyrą, 1997 metų pasaulio komandinį čempionatą Liucernoje, 1998 metų Badviso turnyrą, 2000 metų Hugenveno turnyrą (Nyderlandai) ir 2000 metų šachmatų olimpiadą.

Su savo treneriu Genadijumi Nesiu A. Chalifmanas įkūrė šachmatų akademiją Sankt Peterburge. Ji vadinama "Didmeistrių šachmatų mokykla". Čia jie treniruoja žaidėjus iš viso pasaulio, skelbdami savo moto: "šachmatai = intelektas + charakteris".

## Žinomos partijos
* [Bogdanas Laličius prieš Aleksandrą Chalifmaną, Anibal Open 1997, Priimtas [Benko gambitas], Dlugio variantas (A57), 0-1]
* [Aleksandras Chalfmanas prieš Liviu Dieter Nisipeanu, wcc elim 1999, [Kataloniškasis debiutas], uždaras variantas (E01), 1-0]
* [Aleksandras Chalifmanas prieš Jevgenijų Barejevą, Corus 2002, [Prancūziškoji gynyba], Rubinšteino variantas, Blekburno gynyba (C10), 1-0]

## Išnašos

## Nuorodos
* Biografija 
* Interviu su Aleksandru Chalifmanu (2007)
* Interviu su Aleksandru Chalifmanu (2008)
Noragas (kaulas)

**Noragas** (vomer) – neporinis kaulas. Tai plona kaulinė plokštelė trapecijos formos, kartu su stačiąja akytkaulio plokštele sudaranti užpakalinę apatinę kaulinės nosies ertmės pertvarą. Užpakalinis norago kraštas skiria užpakalinės nosies angas.
Valdovės žirgo gynyba

**Valdovės žirgo gynyba**, dar vadinama **Nimcovičiaus valdovės pėstininko gynyba** arba **Bogoliubovo-[[Vladas Mikėnas|Mikėno]] gynyba** – šachmatų debiutas, kurio ėjimai:
**1.d4 Žc6**
Debiutas buvo mėgintas tokių hipermodernistų kaip A. Nimcovičius ar J. Bogoliubovas, bet niekada nebuvo populiarus. Ėjimas **1…Žc6** yra prastas, nes atiduoda centrą baltiesiems, užpuola apgintą pėstininką, gali prarasti tempą, kai po **2.d5** užiminėjant centrą žirgas pradedamas vaikyti po visą lentą arba atitraukiamas į pasyvią padėtį krašte. Be to, šiuo ėjimu blokuojamas c pėstininkas.

Dažniausiai valdovės žirgo gynyba pereina į kitą debiutą. Po **2.e4** žaidimas virsta Nimcovičiaus gynyba, o po **2.c4 d5** – Čigorino gynyba.

Yra ir originalių variantų, pvz., **2.d5**, po kurio tenka traukti žirgą, dažniausiai į e5. Debiutas tampa panašus į Aliochino gynybą, tik priešingoje lentos pusėje.

## Pavadinimus turintys variantai
* **Lietuviškasis variantas** – 2. c4 e5 3. d5 Žce7
* **Kanstaterio variantas** – 2. c4 e5 3. d5 Žd4
* **Montevidėjaus patraukimas** – 2. d5 Žb8

## Išnašos
* 
*
Live at Last Tour

**Live at Last Tour** pirmasis amerikiečių dainininkės/dainų autorės Anastacia'os koncertinis turas . Turas buvo surengtas palaikyti trečiąjį studijinį albumą *[[Anastacia (albumas)|Anastacia]]*. Visi turo koncertai vyko Europoje. Turas dar žinomas kaip: **Anastacia is back…Live at Last Tour** ir **Encore Tour**.

### Turo datos
The Girlicious Tour

**„The Girlicious Tour“** yra Jungtinių Amerikos Valstijų Pop/R&B grupės „Girlicious“ koncertinis turas.

## Istorija

Turas prasidėjo 2008 m. spalio 15 d., o „atidarymo atlikėjas“ buvo Danny Fernandes.

„Girlicious“ pradėjo antrąjį etapą kovo 5 d., o užbaigė kovo 21 d. Danny Fernandes taip pat dalyvavo šiame etape. Paskutinis šou buvo Britney Spears turo „The Circus Starring: Britney Spears“ dalis Kanadoje. „Girlicious“ surengė antrąjį šou trijuose miestuose ta pačią dieną.
 
## Turo dainos

## Atidarymo grupės

* Danny Fernandes (Šiaurės Amerika)

* Rosette (Vankuveris) (3 dalis)

* Elise Estrada (Vinipegas) (3 dalis)

## Turo datos

### Pirmasis etapas

### Antrasis etapas

### Trečiasis etapas

### The Circus Starring: Britney Spears (kaip atidarymo grupė)

## Šaltiniai

## Nuorodos
* Oficiali Girlicious svetainė internete
Kačas Nekas

**Kačas Nekas** arba ***Cgačas Nekas*** (*Qacha’s Nek*) – miestas pietų Lesote, esantis 2 kilometrai iki PAR sienos. Cgačas Nekas – Cgačas Neko rajono centras. Mieste veikia vienintelė ligoninė rajone.

## Klimatas
Per metus mieste iškrenta 900 mm kritulių (daugiausiai iš visų Lesoto miestų). Mieste dažnas rūkas. Vidutinė vasaros temperatūra yra 17 °C.

## Šaltiniai
Gegužvabaliai

**Gegužvabaliai** (*Meloe*) – skaudvabalių (*Meloidae*) vabalų gentis. 

Lietuvoje žinomos 4 rūšys:
* Paprastasis gegužvabalis (*Meloe proscarabaeus*)
* Violetinis gegužvabalis (*Meloe violaceus*)
* *[[Meloe brevicollis]]*
* *[[Meloe variegatus]]*

## Taip pat skaitykite
* Skaudvabaliai

## Nuorodos
* Lietuvos Entomologų Draugija. 2009 metų vabzdys - gegužvabalis (Meloe)
* 2009 metų vabzdys - gegužvabalis. Delfi video 
* Kauno diena. Metų vabzdys – gegužvabalis
## Galerija

Vaizdas:Meloe proscarabaeus maennlich mit Fliegen.jpg|Paprastasis gegužvabalis (*Meloe proscarabaeus*)
Vaizdas:Ölkäfer Meloë violaceus 1.jpg|Violetinis gegužvabalis (*Meloe violaceus*)
Vaizdas:Meloe brevicollis.jpg|*[[Meloe brevicollis]]*
Vaizdas:Meloe.variegatus.-.calwer.48.23.jpg|*[[Meloe variegatus]]*
Vaizdas:Ölkäfer Meloë violaceus 3.jpg|Violetinis gegužvabalis (*Meloe violaceus*)
Vaizdas:Oil beetle from Wiener Prater.jpg|Paprastasis gegužvabalis (*Meloe proscarabaeus*)
Heavy Rotation Tour

***Heavy Rotation Tour*** yra antrasis amerikiečių dainininkės/dainų autorės Anastacia'os turas, skirtas palaikyti ketvirtąjį studijinį albumą *[[Heavy Rotation (Anastacia albumas)|Heavy Rotation]]*, išleistą 2008 metais. Turas aplankys Europą.

## Turo datos

## Šaltiniai
Triumfo arka (knyga)

**Triumfo arka** () – rašytojo Ericho Marijos Remarko 1945 m. JAV rašytas ir išleistas romanas. Tai buvo pirmoji po Antrojo pasaulinio karo pasirodžiusi vokiečių rašytojo knyga.

## Siužetas

1936 m. Paryžiuje prieglobstį randa iš Vokietijos pabėgęs chirurgas Ravikas – pasą, pilietybę ir tapatybę praradęs emigrantas. Jis apsigyvena pigiame viešbutyje ir ne taip seniai pasibaigusio Pirmojo pasaulinio karo košmarus bando numalšinti alkoholiu. Kyla naujo karo grėsmė. Dėl mylimos moters savižudybės, nelegalaus darbo klinikoje, nuolatinių gestapo persekiojimų Raviką kamuoja įtampa, nerimas ir baimė.

Cinišką Raviko pasaulį nuskaidrina artistė Žoana Madu. Surusenusi meilė leidžia bent trumpam pamiršti beprotybės apimtą pasaulį ir į viską pažvelgti su humoru ir ironija. Tačiau bėglio statusą turintis vyriškis mylimai moteriai gali pasiūlyti tik amžiną slapstymąsi ir nesaugumą.

## Šaltiniai
Supinatorius

**Supinatorius** ( – atlošiu, atverčiu atgal) – ortopedinis įdėklas (vidpadis), dedamas į paprastą ar ortopedinę avalynę.

Naudojamas norint laikyti susilpnėjusį pėdos skliautą. Supinatorius padeda šalinti plokščiapėdystę, naudojamas norint išvengti jos po pėdos traumų. Esant išilginei plokščiapėdystei pakelia išilginį pėdos skliautą ir kulną, skersinei – skersinį. Gaminamas iš plastiko, odos, kamščio arba metalo.

## Išnašos
Saleronas

**Saleronas** () – 51,8 km ilgio upė centrinėje Prancūzijoje. Teka Aukštutinio Vjeno, Vjeno ir Endro departamentuose.
Orestėja

**„Orestėja“** () – senovės graikų dramaturgo Aischilo trijų dalių tragedija, pasakojanti apie Mikėnų karaliaus Atrėjo šeimos prakeiksmą. Kūrinys parašytas 458 m. pr. m. e. Tais pačiais metais suvaidintas per dievo Dioniso šventę Atėnuose, kur pelnė pirmą vietą.

„Oristėją“ sudaro „Agamemnonas“ (pasakojimas apie Trojos karo didvyrio Agamemnono nužudymą), „Vyno aukotojai“ (dar vadinamas „Choeforomis“ – jame pasakojama apie tai, kaip Agamemnono sūnus Orestas, padedamas sesers Elektros, nužudė savo tėvo žudikus – motiną Klitaimnestrą ir jos meilužį Aigistą. Gelbėdamasis nuo kerštingų erinijų, Orestas pateko į dievų Apolono ir Atėnės globą) ir „Eiminidės“ (persekiojamas keršto deivių erinijų, Orestas nuvyko į teismą Atėnuose. Ten Apolono ir Atėnės pastangomis buvo išteisintas). Tai vienintelė išlikusi senovės graikų dramaturginė trilogija, kurioje iš esmės metaforiškai vaizduojamas nuoseklus Argo perėjimas nuo monarchinio valdymo iki Atėnų demokratinio.

„Oristėja“ kartais klaidingai laikoma tetralogija, nes turėjusi ketvirtą dalį, kuri neišliko – pasakojimą apie Protėją. Manoma, kad Aischilo pabaigai sukurta satyrinė pjesė paremta Homero Odisėjos ketvirtąja knyga, kurioje pasakojama, kaip Agamemnono brolis Menelajas, grįždamas iš Trojos namo, užsuka pas Protėją, norėdamas sužinoti savo ateitį. Mokslininkai ir antikos tyrinėtojai mano, jog pastarasis pasakojimas buvo šalutinė trilogijos dalis, kuria galbūt norėta parodyti žmonijos pergalės prieš gamtą negalimumą.

## Siužetas

Grįžusį iš Trojos karo Agamemnoną nužudo jo žmona Klitaimnestra, įsimylėjusi Aigistą, su kuriuo nori valdyti šalį. Klitaimnestros ir Agamemnono sūnus Orestas atkeršija už tėvo mirtį – nužudo Aigistą ir motiną Klitaimnestrą. Apolonas ir Atėnė išgelbsti Orestą nuo keršto deivių erinijų persekiojimo, bet ne visos erinijos jį palieka ramybėje. Apolonas liepia jam keliauti į Tauridę ir atgabenti iš ten deivės Artemidės statulėlę. Su bičiuliu Piladu Orestas laimingai pasiekia Tauridę. Bet čia juos užpuola piemenys ir surištus nuveda pas karalių, kuris nusprendžia juos paaukoti Artemidei. Šventyklos žynė, turėjusi juos nužudyti – Oresto sesuo Ifigenija, kurią graikai pačią aukojo Artemidei. Brolis ir sesuo, vienas kitą pagaliau atpažinę, nusprendžia bėgti iš Tauridės, bet pakilusi audra juodu išmeta į krantą. Būtų jie abu žuvę, jei ne deivė Atėnė Paladė. Ji liepia taurų karaliui išleisti Ifigeniją ir Orestą su visais palydovais į Graikiją. Grįžęs Orestas nužudo karaliaus sostą užgrobusį Aigisto sūnų Aletą, o ištikimam bičiuliui Piladui atiduoda į žmonas savo seserį Elektrą. Ifigenija tampa deivės Artemidės žyne naujoje šventovėje netoli Atėnų.



File:The Murder Of Agamemnon - Project Gutenberg eText 14994.png|Agamemnono nužudymas• „Agamemnonas“
File:Orestes Elektra Hermes Louvre K544.jpg|Orestas, Elektra ir Hermis priešais Agamemnono kapą• „Vyno aukotojai“ („Choeforos“)
File:Orestes Pursued by the Furies by William-Adolphe Bouguereau (1862) - Google Art Project.jpg|Erinijų persekiojamas Orestas• „Eumenidės“ (William-Adolphe Bouguereau paveikslas, 1862)
Landon Donovan

**Landonas Donovanas** (g. 1982 m. kovo 4 d.) – Jungtinių Amerikos Valstijų futbolininkas, ilgametis JAV rinktinės puolėjas.

## Klubinė karjera

### Bayern München

2008 m. lapkričio 11 d. 10−čiai dienų atvyko į Bayern „München“ klubo treniruočių stovyklą. Lapkričio 20 d. pasirašė trumpalaikį nuomos kontraktą su klubu. 2009 m. kovo 22 d. sugrįžo į Los Angeles „Galaxy“ klubą.

### Everton

2009 m. gruodžio 23 d. jam buvo suteikta Didžiosios Britanijos darbo viza ir 2010 m. sausio 2 d. jis dviem mėnesiams persikėlė į Anglijos Everton klubą.

Komandoje, o taip ir Premier lygoje debiutavo 2010 m. sausio 9 d. rungtynėse išvykoje prieš Arsenal.

## Dalyvavimas čempionatuose

|}

## Išnašos

## Nuorodos
*
Kristalų urvas

**Kristalų urvas** () – požeminis urvas Meksikoje, Čihuahua valstijoje, šalia Naikos miestelio, po Naikos kalnu. Urvas žymus savo milžiniškais ir gausiais selenito kristalais. Kai kurie kristalai yra didžiausi žinomi pasaulyje – iki 11 m ilgio, 55 t masės. Paties urvo ilgis 30 m, plotis 10 m. Kristalų urve labai aukšta temperatūra (iki 43 °C), o oro drėgnumas siekia 90-100 %, todėl be specialios įrangos urve įmanoma išgyventi apie pusę valandos.

Kristalų urvas pradėjo formuotis prieš 600 tūkst. metų. Dėl vulkaninio aktyvumo prieš 25 mln. metų magma veržėsi į žemės paviršių, į gruntą pateko mineralais prisotintas vanduo. Vėliau magmai atvėsus susidarė ertmės, kurias gaubė rūdos sluoksnis. Į urvus pateko lietaus vanduo, o iš kalcio sulfato pradėjo formuotis selenito kristalai. Tūkstantmečius urvas glūdėjo po vandeniu. Tačiau švino, cinko ir sidabro rūdų turtingame kalne pradėta gavyba, įkurta Naikos kasykla. Besikasant į kalno gelmes iš jo buvo išpumpuojamas vanduo, todėl ir Kristalų urvas buvo nusausintas. 2000 m. kalnakasiai broliai Chuanas ir Pedras Sančesai atrado šį urvą. Dabar vyksta intensyvūs tyrinėjimo darbai, kadangi netekę vandens kristalai keičia spalvą, yra.

## Šaltiniai
* Iliustruotasis mokslas, 2009 m. gegužė

## Nuorodos
* Urvo tyrinėjimo projektas ''Naica''
Civilinė sauga

**Civilinė sauga** – veikla, apimanti valstybės ir savivaldybių institucijų ir įstaigų, kitų įstaigų, ūkio subjektų, nevyriausybinių organizacijų, gyventojų ir kitų šiame įstatyme nurodytų asmenų pasirengimą ekstremaliosioms situacijoms, veiksmus joms gresiant ar susidarius, ekstremaliųjų situacijų valdymą ir jų padarinių šalinimą, taip pat ypatingos svarbos subjektų pasirengimą užtikrinti atsparumą.

Gyventojams, valstybės ir savivaldybių institucijoms ir įstaigoms, kitoms įstaigoms ir ūkio subjektams ir veiklos vykdytojams perspėti apie gresiančią ar susidariusią ekstremaliąją situaciją naudojami šie **civilinės saugos signalai**:

* **„Dėmesio visiems“** - įspėjamasis 3 min. trukmės pulsuojančio kaukimo garsinis signalas, skelbiamas gyventojams apie gresiančią ar susidariusią ekstremaliąją situaciją perspėti, apie būsimą **svarbų pranešimą** informuoti, atliekant perspėjimo sirenomis sistemos patikrinimą ar vykstant civilinės saugos pratyboms. Išgirdę signalą, gyventojai privalo įsijungti radijo imtuvą ar televizorių ir išklausyti informaciją, kuri leistų imtis  savisaugos priemonių ir išvengti galimos žalos ar ją sušvelninti.
* **„Radiacinis pavojus“**  – balsu skelbiamas signalas, kuriuo informuojama apie realų ar gresiantį radioaktyviosios taršos pavojų atitinkamoje teritorijoje.
* **„Cheminis pavojus“**  – balsu skelbiamas signalas, kuriuo informuojama apie realų ar gresiantį cheminės taršos pavojų atitinkamoje teritorijoje.
* **„Katastrofinis užtvindymas“** - balsu skelbiamas signalas, kuriuo informuojama apie katastrofinio užtvindymo grėsmę dėl galimos avarijos Kauno hidroelektrinėje. Šis signalas skelbiamas Kauno m. ir Kauno r., Šakių, Jurbarko, Šilutės r., Pagėgių sav.  gyventojams, savivaldybių institucijoms ir įstaigoms, kitoms įstaigoms, ūkio subjektams, kuriems gresia tiesioginis užtvindymas.
* **„Oro pavojus“**  – balsu skelbiamas signalas, kuriuo informuojama apie neišvengiamą arba jau vykstančią orlaivių, raketų ataką.
* **„Potvynio pavojus“** – balsu skelbiamas signalas, kuriuo informuojama apie potvynio grėsmę dėl polaidžio ar intensyvių liūčių pakilus upėse vandens lygiui iki pavojingos ribos.
* **„Uragano pavojus“** – balsu skelbiamas signalas, kuriuo informuojama apie artėjantį hidrometeorologinį reiškinį, galintį sukelti ekstremaliąją situaciją.
* **„Perspėjimo sistemos patikrinimas“** - balsu skelbiamas signalas, kuriuo informuojama apie Perspėjimo sirenomis sistemos patikrinimą. Išgirdę signalą, gyventojai privalo įsijungti radijo imtuvą ar televizorių ir išklausyti svarbią informaciją, skelbiamą patikrinimo metu.

Pagal 1949 m. Ženevos konvencijos papildomą protokolą, patvirtintą 1977 m., civilinės saugos personalas ir institucijos yra ginamos tarptautinės teisės normomis. Civilinės saugos ženklas – mėlynas lygiašonis trikampis oranžiniame fone.

Kaune veikia civilinės saugos muziejus „Atominis bunkeris“.
Lučizmas

**Lučizmas** (), **rajonizmas** () – neilgai gyvavusi abstraktaus meno kryptis, kurios pradininkai yra rusų kilmės menininkai. Lučizmo pradžia siejama su dailininkais dizaineriais Michailu Larionovu ir Natalija Gončiarova. 1913 m. kovo mėnesį Maskvoje surengtoje parodoje pavadinimu „Taikinys“ buvo eksponuojami lučistų darbai, sukurti nuo 1911 m. 1913 m. balandį paskelbtas lučistų manifestas.
 
Pasak M. Larionovo lučistų paveikslai vaizduoja ne pačius objektus, o nuo jų atsišviečiančių spindulių sankirtą. Kadangi spinduliai perteikiami dažais, lučizmas logiškai tampa „nuo realios formos nepriklausomu tapymo stiliumi“, kuriuo kuriama vadinamasis „ketvirtasis matavimas“. Dinamiškos linijos naudojimu siekiant pavaizduoti judesį, iškalbingu manifestu ir aistra techninei estetikai lučistai artimi italų futuristams.

## Parodos ir kūryba
Apie M. Larionovo ir N. Gončiarovos neoprimityvistinę ir lučistinę kūrybą, pasirodžiusią parodose, buvo plačiai diskutuojama žurnalų puslapiuose, ir ji greitai tapo žinoma ne tik Rusijoje, bet ir Europoje. 1912-1914 m. jų darbai buvo eksponuojami Londone, Berlyne, Romoje, Miunchene ir Paryžiuje. O didžiulė, daugiau nei 700 darbų autorinė N. Gončiarovos paroda, 1913 m. surengta Maskvoje, sulaukė plataus tarptautinio susidomėjimo. Prancūzų poetas bei kritikas Gijomas Apolineras labai aukštai įvertino jų kūrybą, o rusų poetė Marina Cvetajeva N. Gončiarovos kūrybą apibūdino kaip „Vakarų ir Rytų, praeities ir ateities, žmonijos ir individo, darbo ir talento sankirtos tašką“.

## Reikšmė
Prieš 1917 m. Rusijos revoliuciją M. Larianovas ir N. Gončarova jau gyveno Paryžiuje ir lučizmą iškeitė į jiems artimesnį „primityvųjį“ stilių. Jų dėmesį patraukė šokiams skirtų kostiumų ir dekoracijų modeliavimas. Nors ir neilgai gyvavusi, lučistų kūryba bei teorija turėjo didelės įtakos kitai Rusijos avangardistų kartai, ypač K. Malevičiui ir suprematistams, ir apskritai abstrakčiojo meno raidai.

## Šaltiniai
Bendrinė kalba

**Bendrinė kalba** – pavyzdinė, sunorminta nacijos ar tautos kalba. Ji gali būti rašomoji ir šnekamoji. Vartojama visose srityse: literatūroje, žiniasklaidoje, mene (pvz., kine, TV filmuose, teatre), mokslo reikalams, oficialioje ir buitinėje žodinėje kalboje bei daugybėje kitų sričių.

## Lietuvių bendrinės kalbos periodizacija
Prof. J. Palionis lietuvių rašytinę (bet ne visada bendrinę) kalbą periodizuoja taip:
* I. Lietuvių literatūrinė kalba ikinacionaliniu periodu – lietuvių senųjų raštų kalba (XVI–XVIII a.):
# Lietuvių literatūrinė kalba XVI–XVII a.; 
# Lietuvių literatūrinė kalba XVIII a.
* II. Lietuvių literatūrinė kalba nacionaliniu periodu:
# Lietuvių literatūrinė kalba XIX a. pirmoje pusėje ir viduryje (iki 1883 m.);
# Lietuvių literatūrinė kalba XIX a. pab. – XX a. pr. (1883–1919 m.); 
# Lietuvių literatūrinė kalba Lietuvos Respublikos metais (1919–1940 m.); 
# Lietuvių literatūrinė kalba tarybinės santvarkos sąlygomis (nuo 1940 m.). 

Kiekvieno laikotarpio bendrinė kalba turi savitų stiliaus, rašybos, leksikos, morfologijos, fonetikos ir kitų ypatybių.

## Susiję terminai
*Literatūros manifestas* - idėjinių ir estetinių principų deklaracija, skelbiama besiformuojančios naujos srovės, judėjimo ar grupės vardu.
*Literatūrinė įtaka* - vieno rašytojo pažiūrų ir meninio vaizdavimo poveikis kito kūrybai.
*Literatūros kritika* - gyvenamojo meto grožinės literatūros kūrinių nagrinėjimas, aiškinimas ir vertinimas.
*Literatūros istorija* - literatūros mokslo šaka, kurios objektą sudaro istorinė chronologinė senosios raštijos ir vėlesnės grožinės literatūros srovių, žanrų, stilių raida bei rašytojų vieta ir vertė šioje raidoje.
*Literatūros sociologija* - tarpinė socialinių ir humanitarinių mokslų disciplina, tyrinėjanti literatūros ir socialinės aplinkos santykį.
## Šaltiniai
Damara (kalnynas)

**Damara** arba ***Damaralandas*** (*Damara, Damaraland*) – kalnynas vidurio Namibijoje. Laipsniškai kyla nuo Namibo dykumospakrantėje rytų kryptimi. Būdingas aukštis – 1000–1500 m, didžiausias – 2600 m (Brandbergo k.). Vakaruose vyrauja varpinių žolių, krūmynų ir sukulentų dykumos, rytuose – sudykumėjusi savana. Yra volframo, alavo, urano rūdų, retųjų metalų santalkų.

Damaroje gyvena damarų tauta (viena iš taip vadinamų „bušmenų“), seniau čia buvo Damaralando bantustanas.

## Šaltiniai
Džirolata (Prancūzija)

**Džirolata** – kaimelis Prancūzijoje, Korsikos regione, Pietų Korsikos departamente, Osanio komunoje.

## Ypatybės
Kaimas garsus tuo, jog į jį negalima nuvažiuoti mašina. Visi plaukia valtele, eina arba joja ant asilų. Džirolata turi nedidelį uostą. Kaimelis turi genujiečių bokštą.

## Turizmas
Į Džirolatą dauguma turistų užsuka plaukiant į Skandolos gamtos rezervatą. Turistinis objektas čia yra genujiečių bokštas.

## Geografija
Džirolata įsikūrusi už 10 kilometrų nuo Porto, 25 kilometrų nuo Kalvio, 50 kilometrų nuo Ajačo ir 80 kilometrų nuo Bastijos. Kaimelyje vyrauja subtropinis klimatas. Džirolata yra prie Džirolatos įlankos.

## Galerija

 Vaizdas:Girolata uostas.JPG |Uostas
Vaizdas:Girolata takelis.jpg |Vienintelis takelis į Džirolatą
Vaizdas:Girolata Vaizdas nuo genujieciu boksto.JPG|Vaizdas Džirolatoje
Vaizdas:Genujieciu bokstas girolatoje.JPG | Genujiečių bokštas
Not That Kind

**„Not That Kind“** – debiutinis amerikiečių pop dainininkės/dainų autorės Anastacia'os albumas, išleistas 2000 m. birželį.

## Dainų sąrašas
Piotras Svidleris

**Piotras Svidleris** (; transl; g. 1976 m. birželio 17 d. Leningrade) – Rusijos šachmatų didmeistris. Pagal FIDE reitingą 2009-ųjų sausį Svidleris buvo 20-as pasaulyje.

Piotras Svidleris pradėjo mokytis žaisti šachmatais būdamas šešerių. Tarptautiniu didmeistriu tapo 1994-aisiais. 1994 m. žaisdamas pasaulio jaunių šachmatų čempionate iki 18 m. amžiaus grupėje tapo pasaulio jaunių čempionu.

Svidleris penkis kartus laimėjo Rusijos čempionatą (1994, 1995, 1997, 2003 ir 2008). 2001 m. FIDE pasaulio šachmatų čempionate pasiekė pusfinalį. Jo treneris – Andrejus Lukinas.

Svidleris aiškina Atsitiktinių Fišerio šachmatų idėjas. 2003-aisiais Svidleris tapo šių šachmatų pasaulio čempionu, nugalėjęs Peterį Leko aštuonių partijų mače. Jis du kartus apgynė savo titulą: prieš Levoną Aronianą 2004 m. ir prieš Zoltaną Almasi 2005 m. Tačiau 2006 m. Aronianas nugalėjo Svidlerį ir atėmė iš jo titulą.

2005-ųjų pasaulio čempionate San Luise Svidleris buvo trečias (kartu su Višvanatanu Anandu, kuriam atiteko 2-oji vieta dėl didesnio pergalių skaičiaus), surinkęs 8,5 taškų iš 14, atsilikdamas nuo nugalėtojo Veselino Topalovo 1,5 taško. Duodamas interviu World Chess Network Svidleris sakė:

Sėkmingas rezultatas leido Svidleriui žaisti 2007-ųjų pasaulio čempionate. Ten jis surinko 6,5 taško iš 14, užimdamas 5-ą vietą iš 8 dalyvių.

2006 m. pasaulio "Blitz" čempionate, kuris vyko Rišon Lezione (Izraelis), Svidleris po Aleksandro Griščiuko buvo antras, surinkęs 10,5 taško iš 15.
Svidleris taip pat dalinosi pirmąją vietą su Vladimiru Kramniku Dortmundo turnyre 2006-aisiais.

Svidleris yra kriketo fanas. Jo mėgstami dainininkai – Bob Dylan, Tom Waits ir Britney Spears.

## Nuorodos
* Oficiali svetainė 
* Interviu su Piotru Svidleriu (2005)
* Piotras Svidleris: partijos ir biografija
* Piotras Svidleris (chess.com)
Čigorino gynyba

**Čigorino gynyba** - šachmatų debiutas, pavadintas XIX a. Rusijos šachmatininko Michailo Čigorino vardu. Tai reta gynyba nuo valdovės gambito, pradedama ėjimais:
:**1. d4 d5**
:**2. c4 Žc6**

Čigorino gynyboje ėjimas **2…Žc6** pažeidžia keletą debiuto principų: negina d5 pėstininko, blokuoja c pėstininką, pastato žirgą į pavojingą padėtį, po baltųjų nukirtimo išprovokuojant ankstyvą juodųjų valdovės išvedimą. Tačiau juodieji greičiau vystosi.

Aleksandras Morozevičius yra vienas iš kelių didmeistrių, reguliariai žaidžainčių Čigorino gynybą, nors 1980-aisiais Vasilijus Smyslovas panaudojo šį debiutą prieš Garį Kasparovą. Morozevičius taip pat išleido knygą apie Čigorino gynybą. kurioje aprašytas asmeninis ir teorinis vaizdas į šį debiutą. 

## Pagrindiniai tęsiniai

Čigorino gynybos ECO kodas yra D07.
Kadangi Čigorino gynyba - nedažnas debiutas, šios gynybos teorija nėra labai išvystyta.

Po **1.d4 d5 2.c4 Žc6** populiariausi ir dažniausi tęsiniai yra:
***3.Žc3** 
****3…Žf6 4.cd Žxd5 5.e4 Žxc3 6.bc e5 7.d5 Žb8** arba **7.Žf3 exd4**. 
****3…dc 4.Žf3 Žf6 5.e4 Rg4 6.Re3 e6 7.Rxc4 Rb4**. Ši pozicija dažnai pasitaiko šiuolaikinėje praktikoje.
***3.cd Vxd5 4.e3 e5 5.Žc3 Rb4 6.Rd2 Rxc3** 
****7.bc**, ir juodieji renkasi iš **7…Žf6** ir **7…Vd6**.
****7.Rxc3** pastaraisiais metais sulaukė didelio susidomėjimo. Dažniausiai tęsiama **7…ed 8.Že2 Žf6 9.Žxd4 0-0** yra patikimas tęsinys, bet aštresnis **8…Rg4** irgi žaidžiamas. 
***3.Žf3 Rg4 4.cd Rxf3**
****5.gf Vxd5 6.e3** ir dabar juodieji turi du skirtingus tęsinius: **6…e5 7.Žc3 Rb4 ir 6…e6 7.Žc3 Vh5**.
****5.dc Rxc6 6.Žc3** ir juodieji turi du seniai pripažintus planus: **6…Žf6** ir **6…e6**.

## Išnašos

*
*

## Literatūra
*

## Nuorodos

*ChessGames.com partijos, kuriose naudojama Čigorino gynyba
Lietuvos draudikų asociacija

**Lietuvos draudikų asociacija** – asocijuota verslo organizacija, vienijanti Lietuvoje veikiančias ne gyvybės draudimo bendroves, užsienio bendrovių filialus ir Lietuvos Respublikos transporto priemonių draudikų biurą.

Lietuvos draudikų asociacija buvo įkurta 1992 m. rugpjūčio 18 d., spalio 15 d. įregistruota Vilniaus miesto savivaldybės administracijoje.

Asociacija siekia formuoti bendrą ne gyvybės draudimo bendrovių politiką, vykdyti koordinuotą narių veiklą, atstovauti narių interesams bei paprastai ir aiškiai visuomenei pristatyti ne gyvybės draudimo bendrovių teikiamas paslaugas bei aktualią informaciją. Nuo 2002-ųjų dalyvauja Lietuvos verslo konfederacijos / ICC Lietuva" veikloje.

Asociacijos direktorius yra Andrius Romanovskis.

## Nariai
Lietuvos draudikų asociacija atstovauja 98 % Lietuvos negyvybės draudimo rinkos. Asociacijai priklauso:
* Balcia Insurance SE Lietuvos filialas
* BTA Insurance Company SE filialas Lietuvoje
* Compensa Vienna Insurance Group
* ERGO Insurance SE Lietuvos filialas
* ADB „Gjensidige“
* If P&C Insurance AS filialas
* UAB DK „Lamantinas“
* AB „Lietuvos draudimas“
* Swedbank P&C Insurance AS Lietuvos filialas
* Lietuvos Respublikos trasnporto priemonių draudikų biuras.

## Struktūra
Aukščiausia asociacijos institucija – visuotinis narių susirinkimas, kuriame kiekvieną narį atstovauja jo vadovas arba įgaliotas asmuo. Kolegialus valdymo organas yra asociacijos taryba (jos narius renka susirinkimas 3 metų kadencijai). Tarybos pirmininkas – Deividas raipa, Compensa Vienna Insurance Group vadovas. Asociacijos administracijai vadovauja direktorius (3 metų kadencijai skiria asociacijos taryba) – Andrius Romanovskis.

## Nuorodos
* Oficialus Lietuvos draudikų asociacijos tinklalapis
Mis Pasaulis 1990

**Mis Pasaulis 1990** – 40 konkurso Mis Pasaulis ceremonija, vykusi Londone. Konkurso nugalėtoja tapo Gina Marie Tolleson iš JAV. 

## Rezultatai
*Mis Pasaulis 1990: **Gina Marie Tolleson** (JAV).
**1 vicemis: **Siobhan McClafferty** (Airija)
**2 vicemis: **Sharon Raquel Luengo Gonzalez** (Venesuela)
*Finalistės:
**3 vicemis: **Nina Björkfelt** (Suomija)
**4 vicemis: **Adele Valerie Kenny** (Naujoji Zelandija)
*Pusfinalininkės: **Gwendolyne Charlotte Kwidama** (Aruba), **Gabrielle Stap** (Nyderlandai), **Erica Aquart** (Jamaika), **Ewa Maria Szymczak** (Lenkija) ir **Julide Ates** (Turkija).

### Specialūs apdovanojimai
*Mis Asmenybė: **Sabina Ifeoma Umeh** (Nigerija)
*Mis Fotogeniškiausia: **Sharon Raquel Luengo Gonzalez** (Venesuela)

## Regionų nugalėtojos

* **Afrika:** Aisha Wawira Lieberg - Kenija

* **Amerika:** Gina Tolleson - JAV

* **Azija ir Okeanija:** Adele Kenny - Naujoji Zelandija

* **Karibai:** Erica Aquart - Jamaika

* **Europa:** Siobhan McClafferty - Airija

## Dalyvės

## Nuorodos
*Oficiali svetainė
*Rezultatai